./data/phi0474/phi026/phi0474.phi026.perseus-lat2.xml
M. Tullius Cicero
ac si mea auctoritas satis apud illos in hac re ponderis haberet, cum me praesertim rerum varietate atque usu ipso iam perdoctum viderent, etiam ab illis eos maioribus discordiis avocarem  etenim contendere de re publica, cum id defendas quod esse optimum sentias, et fortium virorum et magnorum hominum semper putavi, neque huic umquam labori officio muneri defui  sed contentio tam diu sapiens est quam diu aut proficit aliquid, aut, si non proficit, non obest civitati